Δεν τα βάζεις με τη #Μενδώνη...  

Η κα #Μενδώνη στο #ΥΠΠΟ είναι η πιο επιτυχημένη επιλογή του Κυριάκου Μητσοτάκη (εξ' ου και το γεγονός πως παραμένει αμετακίνητη). Το ΥΠΠΟ είναι το υπουργείο με το οποίο ασχολούνται ελάχιστοι (και ας είναι ο πολιτισμός η βάση της κοινωνικής συνοχής και ανέλιξης – πολιτικός πολιτισμός, οικονομικός πολιτισμός, πολιτισμός του δικαίου και πάει λέγοντας). Είναι το υπουργείο του οποίου οι δραστηριότητες θεωρούνται ήσσονος σημασίας (εκτός αν πρόκειται για τα #Γλυπτά του #Παρθενώνα τα οποία χρησιμοποιεί, ενίοτε, η κυβέρνηση σαν επικοινωνιακό πυροτέχνημα).

Ως εκ τούτου η εξωκοινοβουλευτική, τεχνοκράτισσα, υπουργός (41% και ουδείς εκ των μελών της κυβέρνησης δεν ήταν ικανός να αναλάβει τον πολιτισμό;) αλώνει στο πέρασμα της, ανενόχλητη, τα πάντα. Η λογική του ξεπουλήματος εφαρμόζεται στην εντέλεια από την ακαδημαϊκό εξυπηρετώντας κυβερνητικά/επιχειρηματικά συμφέροντα (προηγήθηκε η #Ακρόπολη, η #Λίνδος και η #Κνωσός θα ήταν πρόβλημα;) – ουδείς αμφισβητεί την όποια επιστημονική της τεχνογνωσία η οποία χρησιμοποιείται σαν επιχείρημα για το αμετακίνητο.

#Κίνημα_Δημοκρατίας #πολιτισμός #Ελλάδα